P6_TA(2004)0105

Anvendelse af EF-traktatens artikel 251 *

Europa-Parlamentets lovgivningmæssige beslutning om udkast til Rådets afgørelse om at få visse områder, der er omfattet af afsnit IV i tredje del i traktaten om oprettelse af Det Europæiske Fællesskab, underlagt proceduren i artikel 251 i denne traktat (15130/2004 — C6-0208/2004 — 2004/0816(CNS))

(Høringsprocedure)

Europa-Parlamentet,

- der henviser til Rådets forslag (15130/2004) [1],

- der henviser til EF-traktatens artikel 67, stk. 2, andet led, der danner grundlag for Rådets høring af Parlamentet (C6-0208/2004),

- der henviser til forretningsordenens artikel 51,

- der henviser til betænkning fra Udvalget om Borgernes Rettigheder og Retlige og Indre Anliggender (A6-0072/2004),

1. godkender Rådets forslag som ændret;

2. opfordrer Rådet til at ændre teksten i overensstemmelse hermed;

3. kræver, at der indledes samrådsprocedure, jf. fælleserklæringen af 4. marts 1975, hvis Rådet ikke agter at følge den tekst, Parlamentet har godkendt;

4. anmoder Rådet om fornyet høring, hvis det agter at ændre forslaget i væsentlig grad;

5. pålægger sin formand at sende Parlamentets holdning til Rådet og Kommissionen.

RÅDETS FORSLAG | ÆNDRINGER |

Ændring 1

Titel

Udkast til Rådets afgørelse om at få visse områder, der er omfattet af afsnit IV i tredje del i traktaten om oprettelse af Det Europæiske Fællesskab, underlagt proceduren i artikel 251 i denne traktat | Udkast til Rådets afgørelse om gennemførelse af artikel 67, stk. 2, andet led, i traktaten om oprettelse af Det Europæiske Fællesskab |

Ændring 2

Betragtning 7

(7) Det Europæiske Råd var dog af den opfattelse, at Rådet, indtil traktaten om en forfatning for Europa træder i kraft, fortsat bør træffe afgørelse med enstemmighed efter høring af Europa-Parlamentet i forbindelse med vedtagelse af de foranstaltninger vedrørende lovlig indvandring af tredjelandes statsborgere til og mellem medlemsstaterne, der er omhandlet i traktatens artikel 63, nr. 3, litra a), og nr. 4. | (7) Medlemsstaterne har allerede den 29. oktober 2004 i forbindelse med undertegnelsen af traktaten om en forfatning for Europa aftalt, at foranstaltningerne i EF-traktatens artikel 63, nr. 3, litra a), og nr. 4, om lovlig indvandring ikke skal berøre medlemsstaternes ret til at fastlægge antallet af tredjelandsstatsborgere, der kan indrejse fra tredjelande på deres område for at søge et arbejde som lønmodtager eller selvstændig erhvervsdrivende. |

Ændring 3

Betragtning 10 a (ny)

| (10 a) Det er uomgængeligt og uopsætteligt at ophæve de i EF-traktatens artikel 68 fastlagte begrænsninger af Domstolens beføjelser på de områder, der er omfattet af EF-traktatens afsnit IV; Det Europæiske Råd opfordrede derfor allerede den 5. november 2004 Kommissionen til efter høring af Domstolen at fremsætte et forslag til Rådets afgørelse om oprettelse af en særlig retsinstans, der skal træffe afgørelse i sager, der berører områder, som er nævnt i afsnit IV, jf. EF-traktatens artikel 225 A. |

Ændring 4

Artikel 1, stk. 2 a (nyt)

| 2 a. Fra den 1. januar 2005 træffer Rådet afgørelse efter proceduren i EF-traktatens artikel 251, når det vedtager foranstaltninger, der er omhandlet i artikel 63, nr. 3, litra a), og nr. 4, i denne traktat. Som aftalt den 29. oktober 2004 i forbindelse med undertegnelsen af traktaten om en forfatning for Europa skal disse foranstaltninger ikke berøre medlemsstaternes ret til at fastlægge antallet af tredjelandsstatsborgere, der kan indrejse fra tredjelande på deres område for at søge et arbejde som lønmodtager eller selvstændig erhvervsdrivende |

Ændring 5

Artikel 3 a (ny)

| Artikel 3 a EF-traktatens artikel 68, stk. 1 og 2, finder ikke længere anvendelse efter datoen for denne afgørelses ikrafttræden. |

[1] Endnu ikke offentliggjort i EUT.

--------------------------------------------------